open-index/open-wikipedia-markdown huggingface dataset:
Αναγραμματισμός

**Αναγραμματισμός** λέγεται το παιχνίδι λέξεων, το οποίο συνίσταται στη δημιουργία μίας νέας λέξης ή φράσης με τον ανασχηματισμό των γραμμάτων της προηγούμενης.

## Ιστορία
Η αρχή του αναγραμματισμού ανάγεται στην αρχαιότητα. Πρώτοι που έκαναν αναγραμματισμούς ήταν οι αρχαίοι Εβραίοι και οι αρχαίοι Έλληνες. 

### Ελληνιστικά χρόνια
Κατά τους ελληνιστικούς χρόνους και ιδιαίτερα την εποχή της ακμής της Αλεξάνδρειας υπήρξε ιδιαίτερη άνθιση των αναγραμματισμών. 

Γνωστότερος αναγραμματισμός αυτής της εποχής είναι του ονόματος του Πτολεμαίου σε *ἀπὸ μέλιτος* και της Αρσινόης σε *ἲον Ἣρας*. Τους εν λόγω αναγραμματισμούς έκανε ο Αλεξανδρινός ποιητής Λυκόφρων.

### Νεώτερα χρόνια
Τη μεγαλύτερη του ακμή ο αναγραμματισμός την είχε το 16ο και το 17ο αιώνα, στη Γαλλία της εποχής του Διαφωτισμού. 

Το 19ο αιώνα ο αναγραμματισμός έπεσε σε παρακμή και μόνο μερικούς αξιόλογους αναγραμματισμούς μπορούμε να βρούμε, με κυριότερο τον αναγραμματισμό του ονόματος του Γάλλου ποιητήΛαμαρτίνου στη φράση *Mal t'en ira* το οποίο σημαίνει *θα σου βγει σε καλό*.  

## Λατινικά
Στη λατινική γλώσσα χρησιμοποιήθηκαν οι αναγραμματισμοί ειδικά σε φράσεις από τη ζωή του Ιησού, οι οποίες προέρχονται μέσα από την Αγία Γραφή. 

Ο πιο γνωστός αναγραμματισμός στα λατινικά είναι από τη δίκη του Ιησού, της ερώτησης που του έκανε ο Πόντιος Πιλάτος *Quid est veritas?* και αναγραμματίστηκε σε *Est vir qui adest*.

## Παραπομπές


Κατηγορία:Παζλ
Κατηγορία:Παιχνίδια λέξεων
Garcinia uniflora

Η ***Garcinia uniflora***, είναι είδος ανθοφόρου φυτού της οικογένειας Κλουσιίδων *(Clusiaceae)*. Είναι δέντρο ενδημικό στην Χερσόνησο της Μαλαισίας.

## Δείτε επίσης
* Γαρκινία
* Γαρκινία η ινδική

## Παραπομπές




## Πηγές
*  Kochummen, K.M. 1998.  Garcinia uniflora.   2006 IUCN Red List of Threatened Species.   Downloaded on 20 July 2007.

uniflora
Κατηγορία:Ενδημική χλωρίδα της χερσονήσου της Μαλαισίας
Κατηγορία:Δέντρα της χερσονήσου της Μαλαισίας
Κατηγορία:Φυτά ελάχιστης ανησυχίας
Αλεξάντρ Ντεσπλά

Ο **Αλεξάντρ Μισέλ Ζεράρ Ντεσπλά** (γαλλικά: Alexandre Michel Gérard Desplat, προφορά: a.lɛk.sɑ̃dʁ dɛs.pla, 23 Αυγούστου 1961) είναι Γάλλος, ελληνικής καταγωγής, πολυβραβευμένος συνθέτης κυρίως μουσικής ταινιών. Έχει υπάρξει 8 φορές υποψήφιος για Όσκαρ Καλύτερης Πρωτότυπης Μουσικής, κερδίζοντας τελικά ένα, το 2014, με τη δουλειά του στο *[[Ξενοδοχείο Grand Budapest]]* (2014). Επίσης, έχει υπάρξει 8 φορές υποψήφιος για César (κερδίζοντας 3), 7 φορές υποψήφιος για BAFTA (κερδίζοντας 1) και 6 φορές υποψήφιος για Grammy (κερδίζοντας τελικά δύο).

Μεταξύ των υπολοίπων θεμάτων που έχει συνθέσει, περισσότερο δημοφιλή είναι στις ταινίες *[[Χάρι Πότερ (σειρά ταινιών)|Χάρι Πότερ]]*: *[[Ο Χάρι Πότερ και οι Κλήροι του Θανάτου - Μέρος 1|Οι κλήροι του θανάτου - Μέρος 1]]* και *[[Ο Χάρι Πότερ και οι Κλήροι του Θανάτου - Μέρος 2|Οι κλήροι του θανάτου - Μέρος 2]]*. Έχει γράψει επίσης τη μουσική για το *[[Η απίστευτη ιστορία του Μπέντζαμιν Μπάτον]]*, το *[[Ο λόγος του βασιλιά]]*, το *[[Επιχείρηση: Argo]]*,*[[Το παιχνίδι της μίμησης]]* και *[[Η γαλλική αποστολή (ταινία)|Η γαλλική αποστολή]]* (2021).

## Μουσική για τον κινηματογράφο

## Παραπομπές


## Εξωτερικοί σύνδεσμοι

* Alexandre Desplat, official website  
* Alexandre Desplat, fan website  
* 

Κατηγορία:Γάλλοι ελληνικής καταγωγής
Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Βραβευμένοι με Grammy
Κατηγορία:Έλληνες συνθέτες μουσικής ταινιών
Κατηγορία:Γάλλοι συνθέτες μουσικής ταινιών
Ερρίκος της Λωρραίνης (1661-1713)

Ο **Ερρίκος**, γαλλ. *Henri*, (15 Νοεμβρίου 1661 - 3 Απριλίου 1713) από τον Οίκο της Λωρραίνης ήταν κόμης του Μπριόν (Brionne).

## Βιογραφία
Ήταν ο πρωτότοκος γιος του Λουδοβίκου κόμη του Αρμανιάκ και του Μπριόν και της Αικατερίνης ντε Νεφβίλ, κόρης του Νικολάου δούκα του Βιλερουά και στρατάρχη της Γαλλίας. Του δόθηκε ο τίτλος του κόμη του Μπριόν.

O πατέρας του ήταν Μέγας Σταυλάρχης (Grand Écuyer) της Γαλλίας, ένα υψηλό αξίωμα του Στέμματος και ήταν υπεύθυνος για τις μετακινήσεις του βασιλιά και της ακολουθίας του. Η μητέρα του ήταν κόρη του Νικολάου, εκπαιδευτή του Λουδοβίκου ΙΔ΄ και αδελφή του Φραγκίσκου ντε Νεφβίλ δούκα του Βιλερουά και εκπαιδευτή του Λουδοβίκου ΙΕ΄. Από τις αδελφές του Ερρίκου, η Μαρία, παντρεύτηκε τον Αντώνιο Α΄ πρίγκιπα του Μονακό. 

Το 1704 απεβίωσε ο αδελφός του Λουδοβίκος-Αλφόνσος σε μάχη. Ο ίδιος ο Ερρίκος απεβίωσε το 1713 στις Βερσαλλίες, 51 ετών· το επόμενο έτος απεβίωσε και η σύζυγός του. Το 1715 απεβίωσε ο αδελφός του Κάμιλλος και το 1718 ο πατέρας τους Λουδοβίκος. Ο αδελφός του Φραγκίσκος-Αρμάνδος ήταν ηγούμενος στο αβαείο του Ρογιαμόν, έτσι τον πατέρα του τον διαδέχθηκε ο πέμπτος γιος Κάρολος ως κόμης και ως Σταυλάρχης.

## Οικογένεια
Το 1689 νυμφεύτηκε τη Μαγδαληνή ντ' Επιναί και είχε τέκνα:
* Λουδοβίκος 169-1743, πρίγκιπας του Λομπέσκ. Η κόρη του:
** Λουίζα, παντρεύτηκε τον Λουδοβίκο Κάρολο των Λωρραίνης κόμη του Μπριόν, και είχε τέκνο την:
*** Ιωσηφίνα, σύζυγο του Βίκτωρα-Αμεδαίου Β΄ πρίγκιπα του Καρινιάνο.
* Μαρία-Λουίζα 1693-174, απεβίωσε 31 ετών.

## Πρόγονοι





## Παραπομπές


Κατηγορία:Οίκος της Λωρραίνης
Κατηγορία:Ιππότες του Τάγματος του Αγίου Πνεύματος
Γιάννης Μανιατάκος

Ο **Γιάννης Μανιατάκος** (Φλωμοχώρι, 24 Δεκεμβρίου 1935 - Αθήνα, 15 Φεβρουαρίου 2017) ήταν Έλληνας ζωγράφος και γλύπτης.

## Βιογραφικά στοιχεία

Είχε σπουδάσει με υποτροφία γλυπτική στην Ανωτάτη Σχολή Καλών Τεχνών με δάσκαλο τον Γιάννη Παππά, από την οποία αποφοίτησε το 1965. Το 1971 διορίστηκε διευθυντής του Προπαρασκευαστικού Επαγγελματικού Σχολείου Καλών Τεχνών Πανόρμου Τήνου, στον Πύργο, θέση στην οποία παρέμεινε ως τη συνταξιοδότησή του το 2001. 

## Έργο
Ιδιαίτερο γνώρισμα της ζωγραφικής του Γιάννη Μανιατάκου υπήρξε η απεικόνιση του βυθού και της θάλασσας. Από το 1967 άρχισε να καταδύεται σε βάθος 2 έως 10 μέτρων συνήθως και να ζωγραφίζει ολόκληρους τους πίνακές του στον βυθό. Την τεχνική της υποθαλάσσιας ζωγραφικής εξάσκησε έως το 2015 και δημιούργησε πίνακες στον βυθό διαφόρων περιοχών, όπως στην Τήνο, την Άνδρο, την Ύδρα, τη Μάνη, την Αλόννησο και αλλού.   

Η γλυπτική του υπήρξε ανθρωποκεντρική και ασχολήθηκε με το γυμνό ανθρώπινο σώμα σε φυσικό ή άλλο μέγεθος. Ανάμεσα σε αλλά, φιλοτέχνησε και το γλυπτό  του Δημητρίου Φαληρέα, που βρίσκεται στη Βιβλιοθήκη της Αλεξάνδρειας.  

Το 2016 οργανώθηκε αναδρομική έκθεση αφιερωμένη στο ζωγραφικό και γλυπτικό έργο του με τίτλο «Από τα Βάθη της Θάλασσας στην Ομορφιά της Γυναίκας», στο Μουσείο της Πόλεως των Αθηνών – Ίδρυμα Βούρου-Ευταξία, η οποία περιελάμβανε 40 πίνακες ζωγραφισμένους στο βυθό  και 30 γλυπτά σε μπρούτζο και γύψο. 

## Παραπομπές


## Βιβλιογραφικές πηγές
* 

## Εξωτερικοί σύνδεσμοι
*Γιάννης Μανιατάκος, Ζωγραφική στο βυθό (βίντεο)

Κατηγορία:Έλληνες ζωγράφοι του 21ου αιώνα
Κατηγορία:Έλληνες γλύπτες
Κατηγορία:Έλληνες ζωγράφοι του 20ού αιώνα
Λουδοβίκος του Λομπέσκ

Ο **Λουδοβίκος**, γαλλ. *Louis*, (13 Φεβρουαρίου 1692 – 9 Σεπτεμβρίου 1743) από τον Οίκο της Λωρραίνης. Τον αποκαλούσαν πρίγκιπα του Λομπέσκ).

## Βιογραφία
Ήταν ο μόνος γιος του Ερρίκου κόμη του Μπριόν και της Μαρίας-Μαγδαληνής ντ' Επιναί.

Αδελφή του ήταν η Μαρία-Λουίζα, που απεβίωσε 31 ετών. Όταν ήταν 5 ετών τον ζωγράφισε με τη μητέρα του ο ζωγράφος Φρανσουά ντε Τρουά. Ο ομώνυμος πάππος του είχε το αξίωμα του Μέγα Σταυλάρχη και τον είχε διαδεχθεί ο θείος του Κάρολος. Πολέμησε με τον θείο του Κάρολο στη μάχη του Μαλπλακέ το 1709, όπου συνελήφθη από τον Ευγένιο πρίγκιπα της Σαβοΐας. Το 1712 έγινε κυβερνήτης του Ανζού και το 1719 ταξίαρχος στο στρατό του βασιλιά της Γαλλίας.

Στην Αυλή τον προσφωνούσαν *πρίγκιπα του Λομπέσκ* (Lambesc). Το 1736 απεβίωσε η σύζυγός του και ο ίδιος του 1743. Ο πρώτος γιος του Λουδοβίκος-Κάρολος διαδέχθηκε τον μεγάλο θείο του Κάρολο ως κόμης του Αρμανιάκ, του Μπριόν και ως Μέγας Σταυλάρχης.

## Οικογένεια
Το 1709 νυμφεύτηκε την Ερριέττα-Μαργαρίτα ντε Ντουρφόρ, εγγονή του Ζακ-Ανρί ντε Ντουρφόρ δούκα του Ντουράς και στρατάρχη της Γαλλίας και είχαν τέκνα:
* Ιωάννα-Λουίζα 1711-1772.
* Λουίζα 1722-1747, παντρεύτηκε τον Αλέξανδρο-Φερδινάνδο πρίγκιπα του Τουρν ουντ Τάξις.
* Ερριέττα-Ιουλιανή 1724-1761, παντρεύτηκε τον Ιάκωβο-Αλβάρεζ ντε Μέλο δούκα του Κανταβάλ.
* Λουδοβίκος-Κάρολος 1725-1761, κόμης (προσφωνείτο *πρίγκιπας*) του Μπριόν.
* Κάμιλλος 1726-1788, δεν νυμφεύτηκε.
* Ερριέττα-Αγάθη 1731-1756, απεβίωσε 25 ετών.

Από τα έξι τέκνα του, απογόνους είχε η Ερριέττα-Ιουλιανή και ο Λουδοβίκος-Κάρολος.

## Πρόγονοι





## Παραπομπές


Κατηγορία:Οίκος της Λωρραίνης
Κατηγορία:Ιππότες του Τάγματος του Αγίου Πνεύματος
Γενικές εκλογές 2016 στη Βόρεια Επικράτεια

**Γενικές εκλογές** διεξήχθησαν στη Βόρεια Επικράτεια στις 27 Αυγούστου 2016 για να εκλεγούν τα 25 μέλη της Νομοθετικής Συνέλευσης της πολιτείας αυτής στην Αυστραλία.

Οι εκλογές έγιναν με τη νέα νομοθεσία που ψηφίστηκε τον Φεβρουάριο του 2016 και με την οποία άλλαξε ο τρόπος ψηφοφορίας από πλήρη σε προαιρετική ψηφιακή ψήφο. Οι εκλογικές περιφέρειες ανακατατάχθηκαν το 2015. Αρμόδια για τη διεξαγωγή των εκλογών είναι η Εκλογική  Επιτροπή της Βόρειας Επικράτειας, το ανεξάρτητο όργανο που λογοδοτεί στο Κοινοβούλιο.

## Αποτελέσματα
Το Φιλελεύθερο Κόμμα της Υπαίθρου (CLP) ηττήθηκε από το Αυστραλιανό Εργατικό Κόμμα.

Νέος επικεφαλής υπουργός ορκίστηκε στις 31 Αυγούστου 2016 ο αρχηγός των Εργατικών, Μάικλ Γκάνερ. 

:Δικομματισμός: 
*Εργατικοί 58,5% (+14,3)
*Φιλελεύθεροι της Υπαίθρου: 41,5% (-14,3)

*Εγγεγραμμένοι: 135.506 
*Ψηφίσαντες: 100.304 (συμμετοχή 74%) 
*Ανεπίσημα ψηφοδέλτια: 2.005 (συμμετοχή 2%)

Ανεξάρτητοι: Ρόμπιν Λάμπλεϊ (Araluen), Τέρι Μιλς (Blain), Κέζια Πάρικ (Goyder), Τζέρι Γουντ (Nelson), Γινγκίγια Μαρκ Γκουγιούλα (Nhulunbuy)

## Αναφορές


Βορεια Επικρατεια
2016
Garcinia linii

Η ***Garcinia linii***, είναι είδος ανθοφόρου φυτού της οικογένειας Κλουσιίδων *(Clusiaceae)*. Βρίσκεται μόνο στην Ταϊβάν. Απειλείται από την απώλεια βιοτόπων.

## Δείτε επίσης
* Γαρκινία του Πρέιν
* Γαρκινία η ινδική
* *[[Garcinia atroviridis]]*

## Παραπομπές




## Πηγές
*  Pan, F.J. 1998.  Garcinia linii2006 IUCN Red List of Threatened Species. Downloaded on 20 July 2007.

Κατηγορία:Χλωρίδα της Ταϊβάν
Κατηγορία:Απειλούμενα φυτά
linii
Κύπελλο Ελλάδος υδατοσφαίρισης ανδρών 2017

Το Κύπελλο Ελλάδος πόλο ανδρών της περιόδου 2016-17 διεξήχθη με τη συμμετοχή οκτώ ομάδων, όλες από την Α1 κατηγορία. Κυπελλούχος αναδείχθηκε η Βουλιαγμένη για 4η φορά στην ιστορία της.

## Προημιτελικοί

## 18ο Final Four
Διεξήχθη στις 19 και 20 Μαΐου 2017 στο Δημοτικό Κολυμβητήριο «Παύλος Μπακογιάννης» του Καρπενησίου. 

## Κατάταξη

# 24px Ν.Ο. Βουλιαγμένης: **Κυπελλούχος Ελλάδος 2017**
#  **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** Ολυμπιακός
# 24px Εθνικός και 24px Π.Α.Ο.Κ.

## Πηγή

"Η μεγάλη επιστροφή του ΝΟ Βουλιαγμένης, τροπαιούχος με 8-7 τον Ολυμπιακό" Ιστότοπος ΚΟΕ



2017
Κατηγορία:Υδατοσφαίριση το 2017
Χονγκ Γκιάνγκ

Το **Χονγκ Γκιάνγκ** (βιετναμέζικα: Hồng Giang) είναι μια κοινότητα (*xã*) και το χωριό στην επαρχία Λουκ Νγκαν, στην περιφέρεια Μπακ Γκιάνγκ στο Βιετνάμ. Βρίσκεται στο βορειοανατολικό μέρος της χώρας.

## Παραπομπές


Κατηγορία:Σφάλματα προτύπου Webarchive
Κατηγορία:Πόλεις του Βιετνάμ
Βασίλης Τσάγκλος

Ο **Βασίλης Τσάγκλος** (Πύλος, 20 Ιουνίου 1939 - Αθήνα, 16 Φεβρουαρίου 2017) ήταν Έλληνας ηθοποιός.

## Βιογραφικά στοιχεία
Γεννήθηκε στις 20 Ιουνίου 1939 στην Πύλο του νομού Μεσσηνίας. Το 1989 πήρε την πρωτοβουλία για την ίδρυση του Δημοτικού Θεάτρου Μαραθώνα, του οποίου το θερινό θέατρο φέρει το όνομά του. Το 1984 τιμήθηκε με το πρώτο βραβείο Β΄ ανδρικού ρόλου για τη συμμετοχή του στην ταινία *[[Η κάθοδος των εννιά]]*.

Απεβίωσε στην Αθήνα στις 16 Φεβρουαρίου 2017 σε ηλικία 78 ετών.

## Φιλμογραφία

### Κινηματογράφος
Συμμετείχε στις εξής κινηματογραφικές παραγωγές:

### Τηλεόραση
Συμμετείχε στις εξής τηλεοπτικές σειρές:

*Παράξενος ταξιδιώτης (1972)
*Ο Χριστός ξανασταυρώνεται (1975)
*Τα Λαυρεωτικά (1982)
*Βεντέτα (1986)
*Οι φωτογράφοι (1998)
*Το παιχνίδια της σκιάς (2001)
*Μυστικά και λάθη (2003)
*Αν θυμηθείς το όνειρο μου (2003)
*Επτά Θανάσιμες Πεθερές (2004)
*Στο Παρά 5 (2005)

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κάρολος Θωμάς του Βωντεμόν

Ο **Κάρολος-Θωμάς**, γαλλ. *Charles Thomas*, (7 Μαρτίου 1670 - 12 Μαΐου 1704) από τον Οίκο της Λωρραίνης, ήταν πρίγκιπας του Βωντεμόν (Vaudémont).

## Βιογραφία
Ήταν το μόνο τέκνο του Καρόλου-Ερρίκου πρίγκιπα του Βωντεμόν και της Άννας-Ελισάβετ της Λωρραίνης-Γκιζ, κόρης του Καρόλου Γ΄ δούκα του Ελμπέφ. Ο πατέρας του ήταν γιος του Καρόλου Δ΄ δούκα της Λωρραίνης.

ο τίτλος του πατέρα του δεν αντιστοιχούσε σε περιοχή (γαίες), ώσπου το 1708 ο Λεοπόλδος δούκας της Λωρραίνης του παραχώρησε την ελεύθερη (φεουδαρχικά) περιοχή του Κομερσύ. Ο πατέρας του εκεί σε τελετή πήρε τον τίτλο του πρίγκιπα του Καμερσύ και ο Κάρολος-Θωμάς τον τίτλο του πρίγκιπα του Βωντεμόν.

Όπως και οι πρόγονοί του υπηρέτησε στο στρατό των Αψβούργων, εναντίον των Γάλλων. Έπειτα από μία λαμπρή σταδιοδρομία, έγινε το 1700 ιππότης του Τάγματος του Χρυσόμαλλου Δέρατος. Κατά τον Πόλεμο της Ισπανικής Διαδοχής (1702-15) πολέμησε στην Ιταλία υπό τον Ευγένιο πρίγκιπα της Σαβοΐας. Διακρίθηκε στη μάχη της Κρεμόνα και στη μάχη της Λουτζάρα και, μαζί με τον Γκουίντο Στάρεμπεργκ, έγινε αρχιστράτηγος το 1704.

Έπειτα από τρεις μήνες, σε μία μικρή μάχη τραυματίστηκε θανάσιμα, κοντά στην Οστίλια της Μάντουας και απεβίωσε 4 ημέρες μετά σε ηλικία 34 ετών. Το 1714 απεβίωσε η μητέρα του Άννα-Ελισάβετ 65 ετών και το 1723 ο πατέρας του 73 ετών. Δεν νυμφεύτηκε και δεν είχε τέκνα.

## Πρόγονοι





## Παραπομπές


## Πηγές
* Georges Poull, La maison ducale de Lorraine, 1991.

Κατηγορία:Οίκος της Λωρραίνης
Κάρλος Σλιμ

Ο **Κάρλος Σλιμ** (Carlos Slim Helú, Πόλη του Μεξικού, 28 Ιανουαρίου 1940) είναι Μεξικανός επιχειρηματίας, ένας από τους πλουσιότερους ανθρώπους του κόσμου με περιουσιακά στοιχεία που αποτιμούνται στα 81,1 δισεκατομμύρια δολλάρια.

## Βιογραφία
Ο πατέρας του, που λεγόταν Χουλιάν Σλιμ Χαντάντ, ήταν Λιβανέζος που είχε διαφύγει από τη χώρα του (τότε επικράτεια της Οθωμανικής Αυτοκρατορίας) για να αποφύγει την υποχρεωτική στράτευση. Η μητέρα του, Λίντα Ελού Άτα, ήταν επίσης λιβανικής καταγωγής, κόρη μεταναστών στο Μεξικό όπου είχαν ιδρύσει το πρώτο τυπογραφείο της χώρας στα αραβικά. Παντρεύτηκαν το 1926 και μετέδωσαν στα παιδιά τους το επιχειρηματικό πνεύμα και την προσήλωση στην πρόοδο του Μεξικού.

Ο Κάρλος Σλιμ σπούδασε πολιτικός μηχανικός στο Εθνικό Αυτόνομο Πανεπιστήμιο του Μεξικού ξεκινώντας παράλληλα με τις σπουδές του να επενδύει σε αγοραπωλησίες εταιρειών και ακινήτων. Η μεγάλη του ευκαιρία εμφανίστηκε με την οικονομική κρίση που έζησε η χώρα στις αρχές της δεκαετίας του 1980, όταν και επένδυσε πολλά δισεκατομμύρια πέσος στην αγορά εταιρειών, σε μια περίοδο που χαρακτηρίστηκε από μαζική εκροή κεφαλαίων προς το εξωτερικό. Τότε εξαγόρασε την αποκρατικοποιημένη εταιρεία παροχής υπηρεσιών τηλεφωνίας, που κατείχε το μονοπώλιο της αγοράς στο Μεξικό, Telmex. Η εξαγορά αυτή συνδυάστηκε στον τομέα των τηλεπικοινωνιών με την ενσωμάτωση της América Movil. Το 1997 αγόρασε μετοχές της Apple μερικούς μήνες πριν την κυκλοφορία του iMac, καταφέρνοντας να πολλαπλασιάσει την περιουσία του.

To 2008 αγόρασε το 6,4% των μετοχών της αμερικανικής εφημερίδας New York Times ενώ το 2012 η εταιρεία του, Όμλος Carso, έγινε ιδιοκτήτρια των ποδοσφαιρικών συλλόγων Ρεάλ Οβιέδο της Ισπανίας και Κλουμπ Λεόν και Κλουμπ ντε Φούτμπολ Πατσούκα. Έχει ιδρύσει το Ίδρυμα Κάρλος Σλιμ.

## Παραπομπές


Κατηγορία:Μεξικανοί επιχειρηματίες
Ζακ Χούντεκ

Ο **Ζακ Χούντεκ** (Jacques Houdek, πραγματικό όνομα "Željko Houdek", γνωστός και ως "Μr Voice") είναι Κροάτης τραγουδιστής. Ενεργός ως σόλο καλλιτέχνης από το 2000 έχει πειραματιστεί με πολλά είδη μουσικής όπως στην ποπ, στην γκόσπελ και στην τζαζ. Είναι γνωστός σε όλες τις πρώην γιουγκοσλαβικές δημοκρατίες (Σερβία, Σλοβενία κτλ) καθώς τραγουδά στις γλώσσες των προαναφερόμενων χωρών καθώς, και στα Αγγλικά, Γερμανικά, Γαλλικά και Ιταλικά. Είναι ιδιαίτερα γνωστός για τις φιλανθρωπικές του πράξεις και για την μεριμνά του σε άτομα με δυσκολίες και στα παιδιά.

Στις 17 Φεβρουαρίου, ανακοινώθηκε πως ο Ζακ Χούντεκ θα εκπροσωπήσει την Κροατία στον ερχόμενο διαγωνισμό τραγουδιού eurovision 2017 τον Μάϊο, στο Κίεβο.

## Δισκογραφία
* "Čarolija", 2004
* "Kad si sretan", 2005
* "Živim za to", 2006
* "Live in Gavella", 2007
* "Za posebne trenutke", 2007
* "Live in SAX!", 2008
* "Idemo u zoološki vrt", 2008
* "Crno i bijelo", 2008
* "Najveći božićni hitovi", 2009

## Παραπομπές


Κατηγορία:Κροάτες τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Κροατία
Κατηγορία:Διαγωνισμός Τραγουδιού Eurovision 2017
Κατηγορία:Συμμετέχοντες στη Eurovision
Λουδοβίκος Κάρολος του Μπριόν

Ο **Λουδοβίκος-Κάρολος**, γαλλ. *Louis Charles*, (10 Σεπτεμβρίου 1725 – 28 Ιουνίου 1761) από τον Οίκο της Λωρραίνης. Ήταν κόμης (τον αποκαλούσαν πρίγκιπα) του Μπριόν (Brionne).

## Βιογραφία
Ήταν ο πρωτότοκος γιος του Λουδοβίκου πρίγκιπα του Λομπέσκ και της Ιωάννας-Ερριέττας ντε Ντυρφόρ, εγγονής του Ιακώβου-Ερρίκου δούκα του Ντυράς και στρατάρχη της Γαλλίας. Ο Ιάκωβος-Ερρίκος ήταν ανιψιός του διάσημου Ερρίκου ντε Λα Τουρ υποκόμη του Τουρέν, γενικού στρατάρχη της Γαλλίας.

Από τη μεριά του πατέρα του ήταν 7ος εξάδελφος του Φραγκίσκου, συζύγου της Μαρίας-Θηρεσίας των Αψβούργων και της αδελφής του Ελισάβετ-Θηρεσίας, συζύγου του Καρόλου-Εμμανουήλ Γ' βασιλιά της Σαρδηνίας. 

Από τα νεανικά του έτη του δόθηκε η προσφώνηση του κόμη του Μπριόν. Τότε τον ζωγράφισε ο διάσημος Ζαν-Μαρκ Νατιέ μαζί με τη μεγαλύτερη αδελφή του Ιωάννα-Λουίζα. Αργότερα τον αποκαλούσαν πρίγκιπα του Λομπέσκ.

Το 1740 έγινε μέλος της Γαλλικής Φρουράς. Το ίδιο έτος έγινε κυβερνήτης του Ανζού, μία θέση που πριν κατείχε ο πατέρας του. Το 1743 έγινε Μέγας Σταυλάρχης (Grand Écuyer) της Γαλλίας, μία θέση που κατείχε ο μεγάλος θείος του Κάρολος. Ήταν ένα υψηλό αξίωμα του Στέμματος και ήταν υπεύθυνος για τη μετακίνηση του βασιλιά και της ακολουθίας του. 

Ο Λουδοβίκος ΙΕ΄ τον έκανε ταξίαρχο του Βασιλικού Στρατού το 1745 και ιππότη του Τάγματος του Αγ. Πνεύματος, της πιο υψηλής διάκρισης στη Γαλλία, το 1752. Απεβίωσε το 1761 σε ηλικία 35 ετών και η 3η σύζυγός του το 1815 σε ηλικία 81 ετών.

## Οικογένεια
Νυμφεύτηκε πρώτα το 1740 την Καρλόττα ντε Γκραμόν, εγγονή του Αντωνίου Ε' δούκα του Γκις και στρατάρχη της Γαλλίας. 

Το 1742 απεβίωσε η Καρλόττα και δύο έτη αργότερα ο Λουδοβίκος-Κάρολος νυμφεύτηκε την Αυγούστα ντε Κοετκέν.

Το 1746 απεβίωσε η Αυγούστα και δύο έτη αργότερα νυμφεύτηκε στο αβαείο του Παντεμόν τη Λουίζα ντε Ροάν, κόρη του Καρόλου πρίγκιπα του Ροσφόρ. Ο Οίκος ντε Ροάν ήταν από τους παλαιότερους και πιο εκκεντρικούς της Γαλλίας. Είχαν τέκνα:
* Κάρολος-Ευγένιος 1751-1825, πρίγκιπας του Λομπέσκ.
* Ιωσηφίνα 1753-1797, παντρεύτηκε τον Βίκτωρα-Αμεδαίο Β΄ πρίγκιπα του Καρινιάνο. 
** Κάρολος Εμμανουήλ πρίγκιπας του Καρινιάν.
*** Κάρολος Αλβέρτος βασιλιάς της Σαρδηνίας.
* Άννα-Καρλόττα 1755-1786, απεβίωσε 31 ετών.
* Ιωσήφ 1759-1812, πρίγκιπας του Βωντεμόν.

Από τα τέσσερα τέκνα του μόνο η Ιωσηφίνα είχε απογόνους.

## Πρόγονοι





## Παραπομπές


Κατηγορία:Οίκος της Λωρραίνης
Κατηγορία:Ιππότες του Τάγματος του Αγίου Πνεύματος
Garcinia cadelliana

Η ***Garcinia cadelliana***, είναι ένα άκρως απειλούμενο είδος μικρού δέντρου της οικογένειας Κλουσιίδων *(Clusiaceae)*. Βρίσκεται μόνο στη Νήσο του Νοτίου Ανταμάν *(South Andaman Island)* στην Ινδία.

## Δείτε επίσης
* Γαρκινία
* Γαρκινία η ινδική

## Παραπομπές




cadelliana
Κατηγορία:Χλωρίδα της Ινδίας
Κατηγορία:Νήσοι Ανταμάν και Νικομπάρ
Garcinia burkillii

Η ***Garcinia burkillii***, είναι είδος ανθοφόρου φυτού της οικογένειας Κλουσιoεδών *(Clusiaceae)*. Είναι ενδημικό δέντρο στην Χερσόνησο της Μαλαισίας. Ονομάστηκε έτσι από τον *Isaac Henry Burkill*.

## Δείτε επίσης
* Γαρκινία του Πρέιν
* Γαρκινία η ινδική
* *[[Garcinia atroviridis]]*

## Παραπομπές




## Πηγές
*  Kochummen, K.M. 1998.  Garcinia burkillii.   2006 IUCN Red List of Threatened Species.   Downloaded on 20 July 2007.

burkillii
Κατηγορία:Χλωρίδα της Μαλαισίας
Κατηγορία:Φυτά Ελάχιστης ανησυχίας
Garcinia thwaitesii

Η ***Garcinia thwaitesii***, είναι είδος ανθοφόρου φυτού της οικογένειας Κλουσιίδων *(Clusiaceae)*. Βρίσκεται μόνο στη Σρι Λάνκα.

## Δείτε επίσης
* Γαρκινία
* *[[Garcinia hermonii]]*
* *[[Garcinia zeylanica]]*

## Παραπομπές




## Πηγές
*  World Conservation Monitoring Centre 1998.  Garcinia thwaitesii. 2006 IUCN Red List of Threatened Species.   Downloaded on 20 July 2007.

thwaitesii
Κατηγορία:Χλωρίδα της Σρι Λάνκα
Κατηγορία:Φυτά απειλούμενα με εξαφάνιση
Duck Hunt

To ***Duck Hunt*** (ιαπωνικά: *ダックハント*, Χέμπορν: *Dakku Hanto*) είναι ένα βιντεοπαιχνίδι βολών light gun σε ανάπτυξη και διανομή από τη Nintendo για το Nintendo Entertainment System (NES). Η πρώτη του κυκλοφορία έγινε στις 21 Απριλίου του 1984 στην Ιαπωνία. Στις 15 Οκτωβρίου του 1985 κυκλοφόρησε και στη Βόρεια Αμερική, ενώ στην Ευρώπη κυκλοφόρησε δύο χρόνια αργότερα και συγκεκριμένα στις 15 Αυγούστου του 1987. Το 2014, υπήρξε επανέκδοση του παιχνιδιού για το Wii U.

Στο *Duck Hunt*, απαραίτητος εξοπλισμός ήταν το NES Zapper, ώστε ο παίχτης να πυροβολεί πάπιες, σημαδεύοντας την οθόνη του. Συνήθως εμφανίζονταν μία ή δυο πάπιες ταυτόχρονα στην οθόνη και ο παίχτης έπρεπε να τις σκοτώσει με τρεις διαθέσιμες σφαίρες. Κάθε φορά που πετύχαινε τον στόχο του, κέρδισε πόντους. Αν ο παίχτης σκότωνε τον καθορισμένο αριθμό παπιών τότε πέρναγε στον επόμενο γύρο, ειδάλλως έχανε (game over). Το παιχνίδι, αρχικά, έλαβε λίγες κριτικές οι οποίες έτειναν προς το θετικές, ενώ και οι παίχτες το αντιμετώπισαν θετικά.

## Παραπομπές


## Εξωτερικοί σύνδεσμοι
* ''Duck Hunt'' στο NinDB

Κατηγορία:Arcade παιχνίδια
Κατηγορία:Βιντεοπαιχνίδια του 1984
Κατηγορία:Βιντεοπαιχνίδια βολών πρώτου προσώπου
Κατηγορία:Βιντεοπαιχνίδια του NES
Κατηγορία:Βιντεοπαιχνίδια του Virtual Console
Μανέλ Ναβάρρο

Ο **Μανέλ Ναβάρρο** (γεν. "Μανέλ Ναβάρρο Κεσάντα" 7 Μαρτίου 1996) είναι Ισπανός τραγουδιστής, συνθέτης και μουσικός. Εκπροσώπησε την Ισπανία στην Γιουροβίζιον 2017 στο Κίεβο  και κατέκτησε την τελευταία θέση με μόλις 6 βαθμούς και το τραγούδι "Do It for Your Lover". Η επιλογή έγινε μέσω μίας αμφιλεγόμενης διαδικασίας.

## Δισκογραφία
### Σίνγκλς

## Παραπομπές


Κατηγορία:Ισπανοί τραγουδιστές
Κατηγορία:Διαγωνισμός Τραγουδιού Eurovision 2017
Κατηγορία:Συμμετέχοντες στο διαγωνισμό τραγουδιού Eurovision με την Ισπανία
Κατηγορία:Συμμετέχοντες στη Eurovision
Ματθίλδη της Σαξονίας

Η **Ματθίλδη**, γερμ.: Matilde von Sax (καλοκαίρι 979 - 4 Νοεμβρίου 1025) από τον Οίκο των Οθωνιδών, ήταν η τρίτη κόρη του Όθωνα Β΄ της Γερμανίας και της συζύγου του Θεοφανούς των Σκληρών.

## Η ζωή της
Λίγο μετά τη γέννησή της, η Ματθίλδη στάλθηκε στο αββαείο του Έσσεν, όπου η μεγαλύτερη εξαδέλφη της, η Ματίλντε, ήταν ηγουμένη. Πίστευαν ότι η Ματθίλδη θα παρέμενε στο μοναστήρι και θα γινόταν ηγουμένη, όπως οι μεγαλύτερες αδελφές της, η Σοφία και η Αδελαΐδα.

Ωστόσο η Ματθίλδη έζησε μια διαφορετική ζωή από τις δύο αδελφές της. Ήθελε να παντρευτεί τον Κόμη Έτσο. Στον Όθωνα Β΄ δεν άρεσε αρχικά η ιδέα του γάμου. Η οικογένεια έδωσε διπλά δώρα για να εξασφαλίσει ένα επαρκές επίπεδο ζωής. Η Θεοφανώ δέχτηκε να γίνει ο γάμος. Η ηγουμένη Ματίλντε αρνήθηκε μάταια να παραδώσει το κορίτσι. Ο Έτσο την πήρε από το αββαείο και την νυμφεύτηκε.

Η μητέρα της Ματθίλδης, η Θεοφανώ, είχε δεχτεί από πριν να γίνει ο γάμος, αλλά η εξαδέλφη της Ματθίλδης και δασκάλα της, η ηγουμένη Ματίλντε, αρνιόταν. Χωρίς τη συγκατάθεση της μητέρας της Ματιίλδης δε θα γινόταν με βεβαιότητα ο γάμος. Είναι ακόμα πιθανό, ότι ο γάμος εξασφάλισε τη δύναμη της Θεοφανούς και του γιου της Όθωνα Γ΄. 
Ο Έτσο και η Ματθίλδη είχαν παντρευτεί από έρωτα και ο γάμος τους ήταν πολύ ευτυχισμένος. Ήταν εξαιρετικά γόνιμος, με έντεκα παιδιά:
* Λιούντολφ π. 1000-1031, Κόμης του Ζύτφεν.   
* Όθων Β΄ απεβ. 1047, παλατινός κόμης (δούκας) της Λοθαριγγίας και αργότερα δούκας της Σουαβίας, όπως ο Όθων Β΄.  
* Χέρμαν Β΄ 995-1056, αρχιεπίσκοπος της Κολωνίας.
* Θεοφανώ απεβ. 1056, ηγουμένη του αββαείου Έσσεν και του Γκέρρεσχαϊμ.
* Ρίχετσα απεβ. 1063, παντρεύτηκε τον Μιέσκο Β΄ Λάμπερτ των Πιαστ, βασίλισσα της Πολωνίας.
* Αντελχάιντ/Αδελαΐδα π. 1030, ηγουμένη του αββαείου Νίβελλες.
* Χέιλγουιγκ, ηγουμένη του Νόις.
* Ματθίλδη, Ηγουμένη του Ντήτκιρχεν και Βίλλιχ.
* Σοφία, Ηγουμένη του μοναστηριού της Αγίας Μαρίας
* Ίντα, ηγουμένη στην Κολωνία και στο αβαείο Γκέντερσχαϊμ.

Η Ματθίλδη πέθανε ξαφνικά ενώ ο Έτσο βρισκόταν στο Άαχεν.

## Παραπομπές


## Εξωτερικοί σύνδεσμοι
* 

Κατηγορία:Οίκος των Οθωνιδών
Απόφθεγμα

**Απόφθεγμα** ονομάζεται μία σύντομη πρόταση ή φράση, η οποία περιέχει συμβουλές ή κρίσεις από πρόσωπα αδιαμφισβήτητου κύρους και θεωρείται μία αιώνια αλήθεια.

## Διάκριση
Τα αποφθέγματα διακρίνονται σε δύο κατηγορίες, οι οποίες είναι:
#Ρήσεις και γνώμες:
##αρχαίων σοφών,
##φιλοσόφων και
##προσώπων εγνωσμένου κύρους.
#Φράσεις και στίχοι:
##συγγραφέων και
##ποιητών.

## Χαρακτηριστικά
Τα αποφθέγματα έχουν τα εξής χαρακτηριστικά:
*δεν έχουν ποιητική μορφή,
*δεν διατυπώνονται αλληγορικά,
*έχουν ορθολογισμό,
*έχουν ορθότητα και
*απευθύνονται στην ανθρώπινη νόηση.

## Ιστορία
Σε πολλά έργα των αρχαίων Ελλήνων συναντούμε αποφθεγματικές φράσεις, με τις πρώτες να προέρχονται από τους προκλασικούς χρόνους.

Αρκετά αποφθέγματα υπάρχουν στα έργα πολλών αρχαίων ποιητών και πεζογράφων, με κυριότερους τους Θέογνη, Φωκυλίδη, Πίνδαρο, Ευριπίδη, Ιπποκράτη, Ηρόδοτο, Θουκυδίδη και Πλούταρχο.

Στα ρωμαϊκά και στα βυζαντινά χρόνια, βρίσκουμε αποφθέγματα στην Αγία Γραφή και στους Βυζαντινούς συγγραφείς αντίστοιχα.

## Νεοελληνική λογοτεχνία
Στη νεοελληνική λογοτεχνία μπορούμε να βρούμε πολλές αποφθεγματικές φράσεις, κυρίως σε στίχους μεγάλων ποιητών.

Ακολουθούν τέσσερα αντιπροσωπευτικά αποφθέγματα από το Διονύσιο Σολωμό, τον Αλέξανδρο Παπαδιαμάντη, τον Κώστα Βάρναλη και τον Αριστοτέλη Βαλαωρίτη.

## Συλλογές αποφθεγμάτων
Από την αρχαιότητα υπήρξε προσπάθεια συλλογής αποφθεγμάτων σε μία συλλογή, ιδιαίτερα μάλιστα στην Αλεξανδρινή Εποχή.

Κυριότερες συλλογές αποφθεγμάτων είναι οι εξής:
*τα *αποφθέγματα των Επτά Σοφών*,
*τα *Λακωνικά* αποφθέγματα,
*το *Ανθολόγιο* του Στοβαίου και
*τη *Βίοι των Αρχαίων Φιλοσόφων* του Λαερτίου.

## Σημειώσεις


## Παραπομπές


Κατηγορία:Φράσεις
Αργαλειού τραγούδια

**Αργαλειού τραγούδια** ονομάζονται τα τραγούδια που τραγουδούσαν οι γυναίκες με το ρυθμό του αργαλειού τους. Αποτελούν υποκατηγορία των δημοτικών τραγουδιών του *εργατικού κύκλου*.

## Μορφή
Τα τραγούδια του αργαλειού έχουν μικρό μέγεθος και ουσιαστικά αποτελούν παραδοσιακά στιχουργήματα.

Είναι έμμετρα και κυρίως είναι γραμμένα πάνω στα εξής μέτρα: 
*στο χαρακτηριστικό ιαμβικό δεκαπεντασύλλαβο των δημοτικών τραγουδιών,
*στο ιαμβικό οκτασύλλαβο και
*στο ιαμβικό οκτασύλλαβο και ιαμβικό επτασύλλαβο στους μονούς και ζυγούς στίχους αντίστοιχα.

## Θεματολογία
Η κύρια θεματολογία των εν λόγω τραγουδιών είναι ο αργαλειός. Ειδικότερα μπορούν να έχουν θέμα:
*Την εξύμνηση του αργαλειού:

  
Τιμή μεγάλη και τρανή-πουν’ ο αργαλειός στο σπίτι, 
το κάθε δόντι του αργαλειού αξίζει μαργαρίτη. 


*Την κοπιαστική δουλειά στον αργαλειό:

  
Το κέντημα είναι γλέντημα 
κι η ρόκα είναι σεργιάνι˙
κι ο αργαλειός είναι σκλαβιά, 
σκλαβιά πολύ μεγάλη. 

*Τις νεαρές υφάντρες:

  
Δικός μου είναι ο αργαλειός, δικό μου και το χτένι,
δική μου και η πέρδικα που κάθεται και φαίνει. 


*Τις νεαρές που δεν γνώριζαν να υφαίνουν:

  
Σαν δεν ήξερες να φάνεις,
τα μασούρια τι τα βάνεις; 


## Ερωτικό τραγούδι
Τα τραγούδια του αργαλειού τα συναντάμε και ως ερωτικά τραγούδια. Στα παλαιότερα χρόνια πολλοί ερωτευμένοι νέοι τραγουδούσαν στις νεαρές υφάντρες που ύφαιναν στον αργαλειό, για αυτό το δύσκολο κοπιαστικό τους έργο.

Ακολουθεί αντιπροσωπευτικό απόσπασμα ερωτικού τραγουδιού του αργαλειού.

  
Αργαλειέ μου, όταν χτυπάς, 
την καρδούλα μου χτυπάς. 


## Σημειώσεις


## Παραπομπές


Κατηγορία:Τραγούδια ανά είδος
Parmotrema perlatum

Η **Παρμοτρέμα η περλάτουμ** *(*'Parmotrema perlatum*')* (γνωστό στα Αγγλικά, ως *black stone flower* ή *kalpasi*), είναι ένα είδος λειχήνας που χρησιμοποιείται ως μπαχαρικό στην Ινδία. Τα είδη απαντώνται στα εύκρατα Βόρειο και Νότιο Ημισφαίρια. 

Συνήθως χρησιμοποιούνται σε πιάτα κρεάτων όπως *nahari (Paaya), Bombay biryani, Goat meat stews* επίσης, χρησιμοποιείται και σε πιάτα λαχανικών.

Κάποιες άλλες ονομασίες του είναι: *shaileyam* στα Σανσκριτικά / *Gokshura* (*[[Tribulus terrestris]]*), *kalpasi* στα Ταμίλ, *Dagar da Phool* στα Παντζάμπι, *dagad phool* στα Μαράτι, *Raathi Pootha* στα Τελούγκου, *Kallu hoovu* στα Κανάντα, *patthar ke phool* στα Χίντι και *bojhwar* στη Βόρεια Ινδία. Στη Μέση Ανατολή ονομάζεται *«shebat al ajooz»* ή *«ishna»*.

## Παραπομπές




Κατηγορία:Μπαχαρικά
Κατηγορία:Ινδική κουζίνα
Κατηγορία:Ινδικά μπαχαρικά
Τόλε Μπίι

Ο **Τόλε Μπίι **(επίσης **Τόλε Μπι**), ή **Τόλε Ελιμπεκούλι **() (1663-1756) ήταν ο επικεφαλής των Μπίι των ανώτερων Καζακικών ζουζ, συγγραφέας, ρήτορας και ποιητής. Γεννήθηκε στην Τζαϊσάν, στην σημερινή επαρχία Σούι, στην περιφέρεια Τζαμπίλ το 1663. Πέθανε το 1756 στο Ακμπουρξάν-ορντά, στην επαρχία Τόλε Μπι στην περιφέρεια Νότιου Καζακστάν.

## Παραπομπές


Κατηγορία:Καζακστάν-επέκταση

Κατηγορία:Ιστορία του Καζακστάν
Αλφέρεθ

Ο **Αλφέρεθ** (ισπανικά: *Alférez*) είναι στρατιωτικό αξίωμα του ισπανικού στρατού και των ενόπλων δυνάμεων στις ισπανόφωνες χώρες. Χρησιμοποιείται στην Ισπανία, Αργεντινή, Χιλή και Ουρουγουάη. Η πορτογαλική έκδοση ονομάζεται αλφέρες και χρησιμοποιείται στην Πορτογαλία, τη Μοζαμβίκη, το Σάο Τομέ και Πρίνσιπε και το Ανατολικό Τιμόρ, και χρησιμοποιήθηκε επίσης στη Βραζιλία. Ο ναυτικός βαθμός αλφέρεθ δε φραγάτα (ισπανικά: alférez de fragata) χρησιμοποιείται στην Ισπανία, τη Δομινικανή Δημοκρατία και το Περού.

Κατηγορία:Ισπανικές ένοπλες δυνάμεις
Απολυτό τραγούδι

**Απολυτό τραγούδι** ονομάζεται το λαϊκό χορευτικό τραγούδι, αλλά και τα εύθυμα λαϊκά στιχουργήματα.

## Μορφή
Τα απολυτά τραγούδια είναι έμμετρα και κυρίως ο στίχος τους είναι τροχαϊκός οκτασύλλαβος. Επίσης, έχουν σταθερό και γρήγορο ρυθμό.

Ακολουθεί αντιπροσωπευτικό απόσπασμα απολυτού τραγουδιού το οποίο τραγουδιέται και χορεύεται στην Κεφαλονιά.


- Μα πως τρίβουν το πιπέρι 
  τα διαβόλια οι καλογέροι; 
- Πώς το τρίβουν το πιπέρι; 
- Με το πισινό τους χέρι!


Ακολουθεί αντιπροσωπευτικό απόσπασμα παραδοσιακού απόλυτου τραγουδιού.


Λεμονάκι μυρωδάτο 
και από περιβόλι αφράτο, 
μη παραμυρίζεις τόσο 
και με κάνεις και νυχτώσω.


## Χορός
Το απολυτό τραγούδι χορεύεται με εκφραστικές χορευτικές κινήσεις.

Ξεκινάει όταν λέγει ο πρώτος του χορού, οι χορευτές το εκτελούν κινώντας ρυθμικά τα σώματα τους.

## Σημειώσεις


## Παραπομπές


Κατηγορία:Τραγούδια ανά είδος
Τσέζαρε Μαρία Ντε Βέκκι

Ο **Τσέζαρε Μαρία Ντε Βέκκι** (ιταλικά: *Cesare Maria De Vecchi*, 1884 - 1959) ήταν Ιταλός στρατιωτικός και πολιτικός. Υπήρξε για δεκαετίες σημαντικό στέλεχος του Εθνικού Φασιστικού Κόμματος και διετέλεσε κυβερνήτης των Δωδεκανήσων.

## Βιογραφία
Γεννήθηκε στις 14 Νοεμβρίου του 1884 στο Καζάλε Μονφεράτο του Πεδεμόντιου. Σπούδασε νομική και εργάστηκε ως δικηγόρος, ενώ έπειτα συμμετείχε στον Α' Παγκόσμιο Πόλεμο. Μετά το τέλος του πολέμου και την επιστροφή του από το μέτωπο ενεπλάκη ενεργά στο Εθνικό Φασιστικό Κόμμα. Πρωτοστάτησε στη δημιουργία των Μελανοχιτώνων, εξελέγη βουλευτής στις εκλογές του 1921 και αναρριχήθηκε στην τετραρχία του Φασιστικού Κόμματος, η οποία οργάνωσε το 1922 την πορεία προς τη Ρώμη που οδήγησε στην εξουσία τον Μπενίτο Μουσολίνι.

Διετέλεσε υφυπουργός Στρατιωτικής Βοήθειας, Συντάξεων και Οικονομίας, ενώ από το 1923 ως το 1928 ήταν κυβερνήτης της ιταλικής αποικίας της Σομαλιλάνδης. Το 1929 διορίστηκε πρέσβης της Ιταλίας στο Βατικανό και στις 25 Ιανουαρίου του 1935 έγινε υπουργός Εθνικής Παιδείας. Τον Δεκέμβριο του επόμενου έτους διορίστηκε πολιτικός και στρατιωτικός διοικητής των ιταλοκρατούμενων Δωδεκανήσων, απολαμβάνοντας αυξημένες αρμοδιότητες ως αντικαταστάτης του Μάριο Λάγκο.

Ως κυβερνήτης των Δωδεκανήσων επέβαλε σκληρή πολιτική για τον γοργό εξιταλισμό των Ελλήνων της επικράτειάς του, θεωρώντας τις ενέργειες του προκατόχου του ανεπαρκείς. Για αυτόν τον σκοπό έλαβε μια σειρά από μέτρα όπως η επιβολή της ιταλικής γλώσσας, η μετατροπή των ελληνικών σε προαιρετικό μάθημα των πρώτων τάξεων της πρωτοβάθμιας εκπαίδευσης, η απαγόρευσης χρήσης της ελληνικής τόσο στους δημόσιους χώρους όσο και στις ιδιωτικές συζητήσεις, η αθρόα εισαγωγή εκπαιδευτικών από την Ιταλία σε συνδυασμό με την εκδίωξη Ελλήνων δασκάλων που θεωρήθηκαν ανεπιθύμητοι, η αναστολή λειτουργίας των τοπικών κοινοτικών συμβουλίων, η πολεμική εναντίον της τοπικής Ορθόδοξης Εκκλησίας, η υποχρεωτική εγγραφή της νεολαίας σε φασιστικές οργανώσεις κ.ά. Αποκορύφωμα της πολιτικής του υπήρξε το κλείσιμο όλων των ελληνικών (αλλά και μουσουλμανικών) σχολείων το 1938 και η κατάργηση των Ορθόδοξων κοινοτήτων στις αρχές του 1940.

Τον Δεκέμβριο του ίδιου έτους ανακλήθηκε στην Ιταλία και διορίστηκε μέλος του Μεγάλου Φασιστικού Συμβουλίου. Μάλιστα στην ψηφοφορία της 25ης Ιουλίου του 1943 ήταν μεταξύ εκείνων που υπερψήφισαν την αποπομπή του Μουσολίνι από την εξουσία. Αυτή η απόφασή του οδήγησε στην επικήρυξη του από τη Δημοκρατία του Σαλό. Ο ίδιος διέφυγε στην Αργεντινή από  την οποία επέστρεψε το 1949. Τα χρόνια μετά την επιστροφή του υποστήριξε το νεοφασιστικό κόμμα *Ιταλικό Σοσιαλιστικό Κίνημα*, αρνούμενος ωστόσο να λάβει κάποια θέση ή αξίωμα σε αυτό. Απεβίωσε το 1959 στη Ρώμη.

## Παραπομπές


Κατηγορία:Ιταλοί φασίστες
Κατηγορία:Ιταλοί πολιτικοί
Κατηγορία:Ιταλοί στρατιωτικοί
Ευφροσύνη Δοξιάδη

Η **Ευφροσύνη Δοξιάδη** (Αθήνα, 19 Απριλίου 1946) είναι Ελληνίδα καλλιτέχνιδα και συγγραφέας.

## Βιογραφία
Γεννήθηκε στην Αθήνα και είναι κόρη του Κωνσταντίνου Δοξιάδη. Σπούδασε ζωγραφική στο Σάλτσμπουργκ, στο Cranbrook Academy of Art στο Μίσιγκαν, και στη  	Σχολή καλών τεχνών Σλέιντ και το Wimbledon School of Art του Λονδίνου. Το 1995, δημοσίευσε ένα βιβλίο σχετικά με τα πορτραίτα του Φαγιούμ, με τίτλο *«Τα μυστηριώδη Πορτρέτα Φαγιούμ: Πρόσωπα από την αρχαία Αίγυπτο»*. Το βιβλίο είχε ευρεία αναγνώριση από τους κριτικούς. 

Ζει και εργάζεται στην Αθήνα και το Παρίσι.

## Παραπομπές


Κατηγορία:Έλληνες καλλιτέχνες
Κατηγορία:Έλληνες συγγραφείς του 20ού αιώνα
Ματθαίος της Αλσατίας

Ο **Ματθαίος** (Γαλλ. *Mathieu de Boulogne*, 1137 - 1173) από τον Οίκο της Λωρραίνης (Μετς) ήταν κόμης της Βουλώνης ως σύζυγος της Μαρίας των Μπλουά.

## Βιογραφία
Ήταν δεύτερος γιος του Τιερί κόμη της Φλάνδρας και της Σίβυλλας, κόρης του Φούλκωνος Ε΄ κόμη του Ανζού.

## Βιογραφία
Ο μεγαλύτερος αδελφός του Φίλιππος διαδέχθηκε τον πατέρα του ως κόμης της Φλάνδρας.
Το 1160 ο Ματθαίος απήγαγε βίαια τη Μαρία των Μπλουά κόμισσα της Βουλώνης, μοναχή και κόρη του Στεφάνου της Αγγλίας και την εξανάγκασε σε γάμο. Έτσι ανακηρύχθηκε κόμης της Βουλώνης χάρη στα δικαιώματα τής συζύγου του. Αν και ο γάμος ακυρώθηκε από την εκκλησία (1170), ο Ματθαίος συνέχισε να εξουσιάζει την κομητεία.

Το 1173-74, στην εξέγερση του Ερρίκου του *Νεότερου* εναντίον τού πατέρα του Ερρίκου Β΄ της Αγγλίας, υποστήριξε με τον αδελφό του τον πρώτο, που τους υποσχέθηκε γαίες. Στις επιχειρήσεις υπό την αρχηγία του αδελφού του κόμη της Φλάνδρας πήρε μέρος στην πολιορκία του Τρεντόν (νυν Νεσατέλ-αν-Μπραί) (1173), αλλά μία βαλλίστρα τον τραυμάτισε θανάσιμα και πέθανε. Η Μαρία απεβίωσε το 1182 και τη διαδέχθηκε η κόρη της Ίδα ως κόμισσα της Βουλώνης.

## Οικογένεια
Με την πρώτη σύζυγό του Μαρία Α΄ των Μπλουά κόμισσα της Βουλώνης, κόρη τού Στεφάνου της Αγγλίας, απέκτησε:
* Ίδα 1160-1216, κόμισσα της Βουλώνης. Παντρεύτηκε πρώτα τον Ζεράρ των Γκέλντερς, μετά τον Μπέρτολτ Δ΄ δούκα τού Τσέρινγκεν και έπειτα τον Ρενώ κόμη του Νταμμαρτίν.
* Ματθίλδη 1170-1210, παντρεύτηκε τον Ερρίκο Α΄ των Ρέγκιναρ δούκα της Βραβάντης.

Το 1170 η Εκκλησία κήρυξε το γάμο άκυρο και ο Ματθαίος νυμφεύτηκε το επόμενο έτος την Ελεονώρα των Καπετιδών, κόρη του Ραούλ Α΄ κόμη τού Βερμαντουά, χωρίς να αποκτήσει παιδιά.

## Παραπομπές


Κατηγορία:Οίκος της Λωρραίνης
Κατηγορία:Κόμητες της Βουλώνης
Γιάννης Βαλαβανίδης

Ο **Γιάννης Βαλαβανίδης** (1939-2017) ήταν Έλληνας ζωγράφος και χαράκτης.

## Βιογραφικά στοιχεία
Γεννήθηκε το 1939 στην Αθήνα. Την περίοδο από το 1957 μέχρι το 1963 σπούδασε στην Ανώτατη Σχολή Καλών Τεχνών της Αθήνας, με ειδικότητα στη ζωγραφική, τη χαρακτική και τα ψηφιδωτά. Καθηγητές του ήταν οι Γιάννης Μόραλης, Κώστας Γραμματόπουλος και Ε. Βοϊλά. Συμμετείχε ενεργά στο φοιτητικό κίνημα της δεκαετίας του 1960 ως μέλος φοιτητικών ενώσεων αριστερού προσανατολισμού. Εξάλλου, οι πολιτικές του απόψεις συμβάδιζαν με τις καλλιτεχνικές του επιλογές. Πριν από τη Χούντα των Συνταγματαρχών το 1967 συνεργάστηκε με την *Επιθεώρηση Τέχνης* ενώ ανήκε στην *Ομάδα Τέχνης Α* (1965-1967).

Με την εγκαθίδρυση της Δικτατορίας στην Ελλάδα, μετακόμισε στο Παρίσι το 1968 όπου εργάστηκε για έναν χρόνο. Επιστρέφοντας, ίδρυσε το 1970 μαζί με τους Κλεοπάτρα Δίγγα, Κυριάκο Κατζουράκη, Χρόνη Μπότσογλου και Γιάννη Ψυχοπαίδη την ομάδα «Νέοι Έλληνες Ρεαλιστές», μέσω της οποίας παρουσιαζόταν έργα παραστατικής ζωγραφικής, με κριτικό περιεχόμενο που είχαν και αντι-δικτατορική δράση. Το 1970, επίσης, πραγματοποίησε την πρώτη του ατομική έκθεση στον χώρο *Άστορ*. Στα έργα που παρουσίασε έδειχνε την τάση του για έρευνα σε βάθος σε καθημερινά αντικείμενα. Παρόμοια ήταν τα έργα που δημιούργησε και τα επόμενα χρόνια, ενώ από τη δεκαετία του 1980 και έκτοτε οι τέσσερις ενότητες της ζωγραφικής του (βουνά, εργαλεία, πρόσωπα, χώροι) εξελίσσονταν παράλληλα. Στην πορεία του αυτή έγινε μέλος της καλλιτεχνικής ομάδας *Για την Επικοινωνία και την Εκπαίδευση στην Τέχνη* (1979-1986) και του *Συνδέσμου Σύγχρονης Τέχνης* (1979-1984).

Αρχικά, και για οκτώ χρόνια (1972-1980) δίδαξε στη Σχολή Βακαλό, ενώ από το 1981 έως το 2005 στην Ανώτατη Σχολή Καλών Τεχνών. Από το 2001 έως το 2004 διετέλεσε αντιπρύτανης της Σχολής, ενώ από το 2007 ήταν ομότιμος καθηγητής της. Πέρα από τα διδακτικά του καθήκοντα, εικονογράφησε βιβλία και σχεδίασε εξώφυλλα. Ακόμη, είχε δημοσιεύσει πληθώρα κειμένων σχετικά με την τέχνη σε εφημερίδες και περιοδικά.

Απεβίωσε στις 18 Φεβρουαρίου 2017 στην Αθήνα.

## Παραπομπές


Κατηγορία:Έλληνες χαράκτες
Κατηγορία:Έλληνες ζωγράφοι του 20ού αιώνα
Κατηγορία:Έλληνες ζωγράφοι του 21ου αιώνα
Αποκριάτικα τραγούδια

**Αποκριάτικα τραγούδια** ονομάζονται τα λαϊκά τραγούδια που τραγουδιούνται στις γιορτές της αποκριάς.

## Μορφή
Τα αποκριάτικα τραγούδια είναι έμμετρα και οι στίχοι τους είναι κυρίως ιαμβικοί και τροχαϊκοί. 

Ακολουθεί αντιπροσωπευτικό απόσπασμα ενός παραδοσιακού αποκριάτικου τραγουδιού.


Μια γρηά - τσίκι ρίκι τσικ,
μία γρηά μια καλογρηά,
μία γρηά μια καλογρηά
λάχανα μαγέρευε. 


Ακολουθεί αντιπροσωπευτικό απόσπασμα ενός αποκριάτικου τραγουδιού που τραγουδούν στο βράδυ της Κυριακής της Τυρινής, στην Αρκαδία.


Αγιοζούμι, τυροζούμι,
όποιος πιει και δε γελάσει,
ψύλλος δε θα τον δαγκάσει.


## Περιεχόμενο
Το περιεχόμενο-χαρακτήρα που μπορεί να έχουν τα αποκριάτικα τραγούδια, είναι ένα από τις εξής τέσσερις κατηγορίες:
*σκωπτικό,
*βακχικό,
*εύθυμο και
*γνωμικό. 

## Παραπομπές


Κατηγορία:Τραγούδια ανά είδος
Κατηγορία:Απόκριες
Άφωνα

Τα **άφωνα** γράμματα της ελληνικής γλώσσας είναι 9:
Κ, Γ, Π, Φ, Χ, Β, Τ, Δ, Θ

Τα άφωνα υποδιαιρούνται:
α) κατά το φωνητικό όργανο με το οποίο κυρίως προφέρονται: στα ουρανικά (κ, γ, χ), στα χειλικά (π, β, φ) και στα οδοντικά (τ, δ, θ)·
β) κατά το είδος της πνοής που συνοδεύει την εκφώνησή τους: στα **ψιλόπνοα** δηλ. λεπτά κατά την πνοή) κ, π, τ, στα **δασύπνοα** (δηλ. παχιά κατά την πνοή) χ, φ, θ και στα **μέσα** β, γ, δ
7 Sinners

**7 Sinners** είναι ο τίτλος του 13ου άλμπουμ του γερμανικού power metal συγκροτήματος Helloween, το οποίο κυκλοφόρησε στις 31 Οκτωβρίου του 2010 μέσω της δισκογραφικής εταιρείας Steamhammer.

Οι ηχογραφήσεις του δίσκου πραγματοποιήθηκαν το 2009 και το 2010 στο στούντιο Mi Sueño της Τενερίφης, με παραγωγό τον Τσάρλι Μπάουερφαϊντ.

Το άλμπουμ έγινε χρυσό στην Τσεχία όπου μπήκε στο Top-10, ενώ σκαρφάλωσε στο Top-20 στην Ελλάδα, τη Φινλανδία και την Ιαπωνία και στην πατρίδα τους έφθασε ως την 25η θέση του καταλόγου επιτυχιών.

## Τραγούδια

## Θέσεις τσαρτ
***7 Sinners*** *(άλμπουμ)*

***Επίσημη κυκλοφορία: [[31 Οκτωβρίου]] [[2010]]***

## Μέλη των Helloween
Η σύνθεση του συγκροτήματος κατά την ηχογράφηση του "***7 Sinners***" είχε την εξής μορφή:

* **[[Άντι Ντέρις]]** - *[[Φωνητική|φωνητικά]]*
* **[[Μίκαελ Γουάικατ]]** - *[[κιθάρα]]*
* **Σάσα Γκέρστνερ** - *[[κιθάρα]], [[Φωνητική|φωνητικά]]*
* **Μάρκους Γκρόσκοπφ** - *[[μπάσο]]*
* **Ντάνιελ Λέμπλε** - *[[τύμπανα]]*

;*Γκεστ συμμετοχές*
* **Ματίας Ούλμερ** - *[[πλήκτρα]]*
* **'Έντι Ραπίπρου** - *[[πλήκτρα]]*
* **'Έμπερχαρντ Χαν** - *[[φλάουτο]]*
* **[[Μπιφ Μπάιφορντ]]** - *[[Φωνητική|φωνητικά]]*
* **Ρον Ντέρις** - *[[Φωνητική|φωνητικά]]*

## Παραπομπές


## Πηγές
* 7 Sinners - Helloween | Songs, Reviews, Credits | AllMusic
* Helloween - 7 Sinners - Metal Storm
* Helloween - 7 Sinners - Encyclopaedia Metallum: The Metal Archives

Κατηγορία:Δισκογραφία των Helloween
Κατηγορία:Άλμπουμ του 2010
Οξαμίδιο

Το **οξαμίδιο** (αγγλικά: *οxamide*) είναι  είναι οργανική χημική ένωση, που περιέχει άνθρακα, υδρογόνο, άζωτο και οξυγόνο, με μοριακό τύπο **[[C2H4N2O2|C<sub>2</sub>H<sub>4</sub>N<sub>2</sub>Ο<sub>2</sub>]]** και ημισυντακτικό τύπο (CONH2)2. Το χημικά καθαρό οξαμίδιο, στις κανονικές συνθήκες περιβάλλοντος, είναι λευκό κρυσταλλικό στερεό, ελαφρώς διαλυτό στο νερό, ευδιάλυτο στην αιθανόλη,  και αδιάλυτο στο διαιθυλαιθέρα. Το οξαμίδιο είναι το διαμίδιο του οξαλικού οξέος.

## Προετοιμασία
Το οξαμίδιο παράγεται από το υδροκυάνιο, το οποίο οξειδώνεται προς δικυάνιο, το οποίο στη συνέχεια υδρολύεται:

\mathrm{2HCN + |O| \xrightarrow{-H_2O} (CN)_2 \xrightarrow{+2H_2O} H_2NCOCONH_2}



Σύμφωνα με τον *Brown et al.*, μπορεί επίσης να παρασκευαστεί από μεθαναμίδιο με ηλεκτρόλυση αποφόρτησης με λάμψη.

## Χημική συμπεριφορά
Με θέρμανση πάνω από 350°C, το οξαμίδιο διασπάται σε δικυάνιο και νερό. Παράγωγα του οξαμιδίου σχηματίζουν αυτοσυναρμολογοὐμενες μονές στιβάδες, που αποτελούνται από συνδεμένα δίκτυα δεσμών υδρογόνου.

## Εφαρμογές
Η κύρια εφαρμογή του οξαμιδίου είναι ως υποκατάστατο της ουρίας σε λιπάσματα. Το οξαμίδιο υδρολύεται με πολύ αργά απελευθερώνοντας αμμωνία. Αυτή η αργή υδρόλυση μερικές φορές είναι προτιμότερη, (για τις καλλιέργειες) έναντι της ταχύτερης υδρόλυσης της ουρίας.

Χρησιμοποιείται ως σταθεροποιητής για παρασκευάσματα νιτροκυτταρίνης. Επίσης, βρίσκει χρήση σε APCP πυραυλοκινητήρες, ως υψηλής απόδοσης ρυθμού καύσης καταπιεστικό (συμπληρωματικό προωθητικό). Η χρήση οξαμιδίου σε συγκέντρωση 1-3% κατά βάρος έχει αποδειχθεί ότι επιβραδύνει τη γραμμική ταχύτητα καύσης, ενώ έχει ελάχιστη επίδραση στην ειδική ώθηση του (κυρίως) προωθητικού.

## Σημειώσεις και αναφορές


## Πηγές

* Γ. Βάρβογλη, Ν. Αλεξάνδρου: *Οργανική Χημεία*, Αθήνα 1972
* Α. Βάρβογλη, *Χημεία Οργανικών Ενώσεων*, παρατηρητής, Θεσσαλονίκη 1991
* SCHAUM'S OUTLINE SERIES, *ΟΡΓΑΝΙΚΗ ΧΗΜΕΙΑ*, Μτφ. Α. Βάρβογλη, 1999
* Ν.Α. Πετάση: *Ασκήσεις και προβλήματα Οργανικής Χημείας*, 1982
* Δημήτριου Ν. Νικολαΐδη: *Ειδικά μαθήματα Οργανικής Χημείας*, Θεσσαλονίκη 1983.

Κατηγορία:C2
Κατηγορία:Αμίδια
Μαρτίνα Μπάρτα

Η **Μαρτίνα Μπάρτα** (Martina Bárta) είναι τραγουδίστρια τζαζ μουσικής, από την Τσεχία. Ως τραγουδίστρια και ερμηνεύτρια του γαλλικού κόρνου ήταν μέλος του βερολινέζικου συγκροτήματος *4 to the bar*. Επιπλέον, είχε πάρει μέρος στο μιούζικαλ "Robin Hood" και έχει δουλέψει με τον Felix Slováček και τον Karel Gott. Εκπροσώπησε την Τσεχία στον Διαγωνισμό Τραγουδιού Eurovision 2017 με το τραγούδι My Turn. Δεν προκρίθηκε στον τελικό,  κατακτώντας την δέκατη τρίτη θέση στον α' ημιτελικό.

## Παραπομπές


## Εξωτερικοί σύνδεσμοι
* 

Κατηγορία:Τσέχοι τραγουδιστές
Κατηγορία:Διαγωνισμός Τραγουδιού Eurovision 2017
Βυσσινί

μικρογραφία|Το βυσσινί χρώμα
Το **βυσσινί** είναι ένα έντονο κόκκινο χρώμα, που κλίνει ελαφρά προς το μωβ. Η ονομασία του στα ελληνικά οφείλεται στο βύσσινο.

## Σύγχρονη εποχή
Το βυσσινί αποτελεί το χρώμα των πανεπιστημίων Κέιμπριτζ και Χάρβαρντ, δύο εκ των κορυφαίων ακαδημαϊκών ιδρυμάτων του κόσμου.

Στον αθλητικό τομέα, αρκετές ομάδες ανά την υφήλιο έχουν ταυτιστεί με το βυσσινί χρώμα. Μερικές εξ αυτών είναι η Γουέστ Χαμ Γιουνάιτεντ, η Άστον Βίλα, η Μπέρνλι ΦΚ, η Τορίνο Φ.Κ., η Αθλητική Ένωση Λάρισας, η Ένωσις Νέων Παραλιμνίου,  και ο Αθλητικός Όμιλος Προοδευτική Νεολαία. 

## Εξωτερικοί σύνδεσμοι
* 
* 

Κατηγορία:Χρώματα
Κατηγορία:Φυσικές βαφές
Μπορντό (χρώμα)

thumb|right|Το Μπορντό χρώμα του κόκκινου κρασιού.
[thumb|right|Μπορντό εξωτερικού χρώματος [Cadillac BLS του 2007.]]
Το **Μπορντό** είναι ένα χρώμα, μια σκοτεινή απόχρωση του κόκκινου. Είναι μια αναπαράσταση του χρώματος του κόκκινου κρασιού. Ο όρος και η προφορά «μπορντό» στην ελληνική γλώσσα προήλθε απευθείας από το γαλλικό «bordeaux», ενώ στην αγγλική γλώσσα χρησιμοποιείται και ο όρος «wine» (κρασί) ή «wine color» (χρώμα του κρασιού) για την περιγραφή του χρώματος. Η πρώτη καταγεγραμμένη χρήση του «κρασιού» σαν ένα χρώμα, ήταν στην αγγλική γλώσσα το 1705. 

## Το μπορντό στον ανθρώπινο πολιτισμό
**[[Μόδα]]**
* Το μπορντό συχνά χρησιμοποιείται στη μόδα για διάφορα είδη ένδυσης. 
* Συνδιασμός ρούχων π.χ. Λευκό φόρεμα, με μαύρα παπούτσια και wine color (Χρώμα του Κρασιού) κραγιόν είναι ο τέλειος συνδυασμός.

**[[Αθλητισμός]]**
* Το μπορντό είναι το κύριο χρώμα της ομάδας Κλίβελαντ Καβαλίερς, μαζί με το χρυσό και το ναβί μπλε.

## Παραπομπές


## Εξωτερικοί σύνδεσμοι
* 
* 

Κατηγορία:Χρώματα
Ίμρι Ζιβ

Ο **Ίμρι Ζιβ** (Εβραϊκά: אימרי זיו , γεν. στο Χοντ Χάσαρον 12 Σεπτεμβρίου 1991) ή **IMRI**, είναι Ισραηλινός τραγουδιστής και ηθοποιός. Νίκησε το "Το επόμενο αστέρι (HaKokhav HaBa, ΧαΚοκχάβ ΧάΜπα)" στο Ισραήλ και, εκπροσώπησε την χώρα στον διαγωνισμό τραγουδιού Γιουροβίζιον 2017 με το τραγούδι "I Feel Alive"  που πραγματοποιήθηκε τον Μάιο στο Κίεβο. Εκεί πέρασε από τον ημιτελικό στην 3η θέση και στον τελικό κατέλαβε την 23η θέση με 39 βαθμούς. Προηγουμένως συμμετείχε στους διαγωνισμούς του 2015 και 2016 κάνοντας φωνητικά στον Ναντάβ Γκετζ με το "Golden Boy" και στον  Hovi Star με το "Made of Stars" αντίστοιχα, οι οποίοι ήταν οι κύριοι εκπρόσωποι του Ισραήλ στους συγκεκριμένους διαγωνισμούς. 

## Βιογραφία
### The Voice Israel
Το 2012, συμμετείχε στο Ισραηλινό The Voice όπου και πέρασε τα blind auditions, με 2 από τους 4 κριτές να γυρνούν τις καρέκλες τους στο τραγούδι "אהובתי". Αποκλείστηκε ωστόσο στην συνέχεια στα μπατλς. 

### HaKokhav HaBa
Το HaKokhav HaBa (μεταφράζεται στα αγγλικά The next Star και, στα ελληνικά "Το επόμενο αστέρι") είναι ουσιαστικά η Ισραηλινή έκδοση του Rising Star, και χρησιμοποιείται ως διαδικασία επιλογής για τον καλλιτέχνη που θα εκπροσωπεί το Ισραήλ στον διαγωνισμό. Ο Imri Ziv συμμετείχε στις οντισιόν (ακροάσεις) και με το τραγούδι "The Edge of Glory" της Lady Gaga κέρδισε ποσοστό των 93 %. 

Έφτασε ως τον τελικό της 13ης Φεβρουαρίου 2017, όπου και με το τραγούδι "Halo" της Μπιγιονσέ κέρδισε το 78% του κοινού και την έγκριση των 4 κριτών. Στην συνέχεια με το "Because of You" της Κέλλυ Κλάρκσον κέρδισε τον διαγωνισμό με ποσοστό 74%. Ο Imri αποδέχτηκε να εκπροσωπήσει την χώρα στην Γιουροβίζιον 2017. Το τραγούδι του που αποκαλύφθηκε αργότερα το "I Feel Alive" κατέλαβε την 23η θέση.

## Παραπομπές


## Εξωτερικοί σύνδεσμοι
* 

Κατηγορία:Ισραηλινοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με το Ισραήλ
Κατηγορία:Διαγωνισμός Τραγουδιού Eurovision 2017
Κατηγορία:Συμμετέχοντες στη Eurovision
Χιουντσούλι

To **Χιουντσούλι** (Hiunchuli हिउँचुली) είναι κορυφή των Ιμαλαΐων του κεντρικού Νεπάλ. Το βουνό είναι επέκταση της νότιας Αναπούρνα. Μεταξύ του Χιουντσούλι και του Ματσαπουτσάρε διατρέχει η στενή κοιλάδα Μόντι Κόλα, που παρέχει πρόσβαση μόνο στον ιερό τόπο της Αναπούρνα. Τα βουνά της περιοχής θεωρούνται ιερά από τους Γκουρούνγκ που κατοικούν στην ευρύτερη περιοχή.

## Ορειβασία
Το Χιουντσούλι ανακάλυψε ο συν/χης Τζίμι Ρόμπερτς και την κορυφή πάτησε για πρώτη φορά τον Οκτώβριο του 1971 αποστολή με επικεφαλής τον εθελοντή του σώματος των ειρηνευτικών δυνάμεων των ΗΠΑ Κρεγκ Άντερσον (Craig Anderson), μέσω της ΝΑ όψης. Το βουνό θεωρείται από τις δυσκολότερες κορυφές πεζοπορίας από τον Ορειβατικό Σύλλογο του Νεπάλ (ΝΜΑ), εξαιτίας της εγγενούς δυσκολίας στην εύρεση της διαδρομής και τους συναφείς κινδύνους από την ύπαρξη κρεβάς (καλυμμένων παγετωνικών χασμάτων) και διαρκών λιθοπτώσεων.

## Παραπομπές σημειώσεις


## Εξωτερικοί σύνδεσμοι

*.
*.

Κατηγορία:Βουνά του Νεπάλ
Επαρχία Γκαλλαορόλ

Η **επαρχία Γκαλλαορόλ **είναι ένα ραγιόν (επαρχία), στην περιφέρεια Τζιζάχ στο βορειοανατολικό Ουζμπεκιστάν. Η πρωτεύουσα βρίσκεται στο Γκαλλαορόλ. Έχει έκταση 1.950 τετραγωνικά χιλιόμετρα και ιδρύθηκε το 1926. 

## Πληθυσμός
Ο πληθυσμός είναι 127.500 κάτοικοι. 

Γκαλλαορολ
Ακκουργκάν

Το **Ακκουργκάν **(, ) είναι μια πόλη στην περιφέρεια Τασκένδης στο βορειοανατολικούΟυζμπεκιστάν. Είναι το διοικητικό κέντρο της επαρχίας Ακκουργκάν, και έχει πληθυσμό 10.900 κατοίκων το 1991. 

## Παραπομπές

* 

Κατηγορία:Πόλεις του Ουζμπεκιστάν